Babelscape/SREDFM huggingface dataset:
Σέρτζιο Ματαρέλα

Ο Σέρτζιο Ματαρέλα, ορθότερα Σέρτζο Ματαρέλα ("Sergio Mattarella", γεννημένος στο Παλέρμο, στις 23 Ιουλίου 1941) είναι Ιταλός πολιτικός και πρώην δικαστής. Ο Ματαρέλα ανακηρύχθηκε Πρόεδρος της Ιταλικής Δημοκρατίας στα τέλη Ιανουαρίου του 2015.
Απόδραση από τον Πλανήτη των Πιθήκων

Η ταινία Απόδραση από τον Πλανήτη των Πιθήκων (αγγλικά: "Escape from the Planet of the Apes") είναι μια αμερικανική ταινία επιστημονικής φαντασίας σε σκηνοθεσία του Ντον Τείλορ και σε σενάριο του Πολ Ντεν. Είναι η τρίτη κινηματογραφική ταινία της αρχικής σειράς Ο Πλανήτης των Πιθήκων και η τρίτη προσθήκη της σειράς. Η ταινία αυτή εστιάζει σε διάφορα κοινωνικά ζητήματα , όπως το να χρησιμοποιούνται τα ζώα στα πειράματα, ο πυρηνικός πόλεμος και ο έλεγχος των ανθρώπων από τις κυβερνήσεις γενικά.

Αργότερα η ταινία αυτή ακολουθήθηκε από την ταινία Η Κατάκτηση του Πλανήτη των Πιθήκων.
Επιστροφή στον Πλανήτη των Πιθήκων

Επιστροφή στον Πλανήτη των Πιθήκων (αγγλικά: "Beneath the Planet of the Apes") είναι ο τίτλος μιας αμερικανικής ταινίας επιστημονικής φαντασίας σε σκηνοθεσία του Τεντ Ποστ και σε σενάριο του Πολ Ντεν. Είναι η δεύτερη ταινία της αρχικής σειράς Ο Πλανήτης των Πιθήκων, άρα η δεύτερη προσθήκη, και είναι συνέχεια της ταινίας Ο Πλανήτης των Πιθήκων. Στην ταινία αυτήν ένας αστροναύτης, ο οποίος ψάχνοντας για τους χαμένους αστροναύτες συντρίβεται στον πλανήτη τον οποίον οι πίθηκοι κυβερνούν και οι άνθρωποι είναι σκλαβωμένοι σε αυτούς. Πρωταγωνιστούν οι Τζεΐμς Φρανσίσκους, Ντέιβιντ Γουάτσον και Τσαρλτον Ήστον. Αργότερα κυκλοφόρησε και η συνέχεια της ταινίας αυτής, H Απόδραση από τον Πλανήτη των Πιθήκων.
Η Κατάκτηση του Πλανήτη των Πιθήκων

Η ταινία Η Κατάκτηση του Πλανήτη των Πιθήκων (αγγλικά: "Conquest of the Planet of the Apes") είναι ο τίτλος μιας αμερικανικής ταινίας επιστημονικής φαντασίας σε σκηνοθεσία του Τζον Λι Τόμπσον και σε σενάριο του Πολ Ντεν. Είναι τέταρτη ταινία της αρχικής σειράς Ο Πλανήτης των Πιθήκων.Η ταινία αυτή εστιάζει στο πως οι πίθηκοι επαναστάτησαν από τους ανθρώπους και πώς ξεκίνησε ο πόλεμος..

Η ταινία αυτή τοποθετημένη στις ΗΠΑ, στο έτος 1991, οι άνθρωποι έχουν τους πιθήκους ως κατοικίδια , τους οποίους καταδυναστεύουν και κακομεταχειρίζονται. Ένας πίθηκος, ονόματι Καίσαρας, θα ωθήσει τους πιθήκους σε μια επανάσταση ενάντια στην ανθρωπότητα. Αυτό θα έχει ως συνέπεια να ξεσπάσει πόλεμος μεταξύ των ανθρώπων και των πιθήκων.

Η ταινία κυκλοφόρησε στους κινηματογράφους των ΗΠΑ το έτος 1972. Έλαβε μικτές κριτικές, αλλά ήταν εισπρακτική επιτυχία με έσοδα 9,700,000 δολάρια. Ακολουθήθηκε από την ταινία Μάχη για τον Πλανήτη των Πιθήκων.
Νόρδερν Πρέμιερ Λιγκ

Η Νόρδερν Πρέμιερ Λιγκ (αγγλικά: "Northern Premier League") είναι ένα από τα περιφερειακά πρωταθλήματα ποδοσφαίρου στην Αγγλία που βρίσκεται ακριβώς κάτω από την Νάσιοναλ Λιγκ όπου υπάρχουν ημι-επαγγελματικά και ερασιτεχνικά σωματεία. Γεωγραφικά, το πρωτάθλημα καλύπτει όλες τις περιοχές της Βόρειας Αγγλίας, και τις βόρειες περιοχές των Μίντλαντς. Αρχικά υπήρχε μόνο μία κατηγορία, μία δεύτερη προστέθηκε το 1987: Ντιβίζιον. Η νέα αυτή κατηγορία χωρίστηκε είκοσι χρόνια αργότερα (2007) στην Ντιβίζιον Ουάν Νορθ και στην Ντιβίζιον Ουάν Σάουθ.

Μαζί με τη Σάδερν Φούτμπολ Λιγκ και την Ίσθμιαν Λιγκ αποτελεί το επίπεδο 7-8 του συστήματος ποδοσφαιρικών πρωταθλημάτων Αγγλίας. Έχει διάφορα περιφερειακά πρωταθλήματα σε επίπεδο 9 και, λόγω της αναδιάρθρωσης, από το 2005 και μετά οι πρωταθλητές και οι νικητές των πλέι οφ προβιβάζονται στην Conference North αντί για την Conference National, όπως συνέβαινε στο παρελθόν. Είναι, όμως, πιθανόν αυτές οι ομάδες να προβιβαστούν στην Κόνφερενς Σάουθ.

Εξαιτίας των προσφορών διάφορων χορηγών, το πρωτάθλημα έχει χρεωθεί με διάφορες ονομασίες, συμπεριλαμβανομένων των δεκαέξι ετών συμφωνία ως Unibond League, τη μεγαλύτερη τέτοια συμφωνία στο παγκόσμιο ποδόσφαιρο. Όταν η συμφωνία αυτή έληξε το 2010, μια νέα συμφωνία ανακοινώθηκε με την Evo-Stik τουλάχιστον μέχρι την εποχή 2015-16.
Ρόμπερτ Σαπόλσκυ

Ο Ρόμπερτ Σαπόλσκυ ("Robert Maurice Sapolsky", γεννημένος το 1957) είναι Αμερικανός νευροενδοκρινολόγος, καθηγητής βιολογίας, νευροεπιστήμης, και νευροχειρουργικής στο Πανεπιστήμιο του Στάνφορντ, ερευνητής και συγγραφέας. Σήμερα είναι καθηγητής Βιολογικών Επιστημών, καθηγητής Νευρολογίας, Νευρολογικών Επιστημών και Νευροχειρουργικής στο Πανεπιστήμιο του Στάνφορντ. Επιπλέον, είναι ερευνητικός συνεργάτης στο Εθνικό Μουσείο της Κένυα. Ο Ρόμπερτ Σαπόλσκυ θεωρεί ότι δεν υφίσταται "ελεύθερη θέληση", εφ' όσον το άτομο δεν ορίζει το περιβάλλον του, τον εγκεφαλικό φαινότυπο και τα θεμελιώδη ενδοκρινολογικά του χαρακτηριστικά, όμως (ο Ρόμπερτ Σαπόλσκυ) αποδέχεται ότι εντός προκαθορισμένων πλαισίων το κάθε άτομο με διαφορετική δυνατότητα-πιθανότητα δύναται να διαμορφώσει κάποια στοιχεία του. Έχει ασχοληθεί ιδιαίτερα με το άγχος κυρίως στο βιβλίο του "Why Zebras Don't Get Ulcers" αλλά και σε διαλέξεις του διαθέσιμες στο ευρύ κοινό.
Μάλακος

Ο Μάλακος ήταν ιστορικός της ελληνιστικής εποχής, συγγραφέας μια τοπικής ιστορίας της νήσου Σίφνου "(Σιφνίων Ὥροι)", από την οποία διασώθηκε ένα μόνον μικρό απόσπασμα στο στ΄ βιβλίο των Δειπνοσοφιστών του Αθηναίου.

Ισχυριζόταν ότι η Έφεσος ιδρύθηκε από πρώην δούλους των Σαμίων: Αρχικά 1.000 από αυτούς επαναστάτησαν εναντίον των κυρίων τους, κατέφυγαν στα βουνά και από εκεί παρενοχλούσαν συνεχώς τους Σαμίους. Μετά έξι χρόνια αψιμαχιών οι Σάμιοι τελικά συνθηκολόγησαν και τους άφησαν ελεύθερους. Οι πρώην δούλοι πέρασαν τότε στην απέναντι ακτή και ίδρυσαν την Έφεσο. Πάντως, ή εκδοχή αυτή του Μαλάκου δεν επιβεβαιώνεται από άλλες αρχαίες πηγές.
Κουλουράτι

To Κουλουράτι (αλβανικά: "Kulurat" ή "Kullurat") είναι χωριό στη νότια Αλβανία. Κατοικείται από μέλη της ελληνικής εθνικής μειονότητας της Αλβανίας. Το χωριό αποκαλείται και Κουλουρίτσα.
Διεθνής Γυμνή Ποδηλατοδρομία

Η Διεθνής Γυμνή Ποδηλατοδρομία είναι διεθνές κίνημα που ξεκίνησε από το Βανκούβερ του Καναδά το 2004. Συμμετέχουν σε αυτό περισσότερες από 70 πόλεις σε όλο τον κόσμο, στις οποίες διοργανώνεται  σε ετήσια βάση η Γυμνή Ποδηλατοδρομία για την προώθηση του ποδηλάτου ως μέσο μετακίνησης, ενάντια στην κουλτούρα του αυτοκινήτου και την ρύπανση που δημιουργεί, την εξάρτηση από το πετρέλαιο, την οικολογία, την απενοχοποίηση του γυμνού σώματος.

Στην Ελλάδα διοργανώθηκε για πρώτη φορά στη Θεσσαλονίκη την Παρασκευή 27 Ιουνίου του 2008 με την συμμετοχή 100 ποδηλατιστών. Από τότε διοργανώνεται κάθε χρόνο με πολύ μεγάλη επιτυχία με περισσότερους από 2.000 ποδηλάτες. Η Διεθνής Γυμνή Ποδηλατοδρομία πραγματοποιείται κάθε Ιούνιο στη Θεσσαλονίκη.

Η Διεθνής Γυμνή Ποδηλατοδρομία πραγματοποιεί και παράλληλες δράσεις ενημέρωσης για την απελευθέρωση του σώματος και τα πρότυπα ομορφιάς και την ελευθερία έκφρασης.

Η Διεθνής Γυμνή Ποδηλατοδρομία καλεί τους συμμετέχοντας να νοιώσουν ελεύθερα και να έρθουν όσο γυμνοί τολμούν. Όπως τους γέννησε η μητέρα φύση, με body-painting, φυσική διακόσμηση, μαγιό, μάσκες, περούκες, αξεσουάρ, πολύ κέφι και φαντασία.
Υπουργείο Πολιτισμού, Παιδείας και Θρησκευμάτων

Το Υπουργείο Πολιτισμού, Παιδείας και Θρησκευμάτων (Υ.ΠΟ.ΠΑΙ.Θ.) (27/1-22/9/2015) ιδρύθηκε στις 27/1/2015 συγκεντρώνοντας τις αρμοδιότητες του Υπουργείου Παιδείας και Θρησκευμάτων και του Υπουργείου Πολιτισμού και Αθλητισμού. Στις 22 Σεπτεμβρίου 2015 μετονομάστηκε σε Υπουργείο Παιδείας, Έρευνας και Θρησκευμάτων ενώ ανασυστάθηκε το Υπουργείο Πολιτισμού και Αθλητισμού.
Γουίλμα Ρούντολφ

Η Γουίλμα Ρούντολφ ("Wilma Glodean Rudolph", 23 Ιουνίου 1940 - 12 Νοεμβρίου 1994) ήταν Αμερικανίδα αθλήτρια και ολυμπιονίκης. Θεωρήθηκε η πιο γρήγορη γυναίκα στον κόσμο τη δεκαετία του 1960 και αγωνίστηκε σε δύο Ολυμπιακούς Αγώνες, το 1956 και το 1960.

Κατά τους θερινούς Ολυμπιακούς Αγώνες του 1960 στη Ρώμη, η Ρούντολφ έγινε η πρώτη Αμερικανίδα που κέρδισε τρία χρυσά μετάλλια στο στίβο σε μία Ολυμπιάδα. Μαζί με άλλους αθλητές των Ολυμπιακών Αγώνων του 1960, όπως τον Κάσιους Κλέι που αργότερα έγινε Μοχάμεντ Άλι, έγινε διεθνές αστέρι χάρη στην πρώτη παγκόσμια τηλεοπτική κάλυψη των Ολυμπιακών αγώνων εκείνη τη χρονιά. 

Μετά τις επιδόσεις της στους Ολυμπιακούς Αγώνες της Ρώμης το 1960, η δυναμική σπρίντερ αποκαλούνταν ως "Ο Τυφώνας, η γρηγορότερη γυναίκα στη γη". Οι Ιταλοί τής έδωσαν το παρατσούκλι "La Gazzella Nera" ("Η Μαύρη Γαζέλα") ενώ οι Γάλλοι την αποκαλούσαν "La Perle Noire" ("Το Μαύρο Μαργαριτάρι").
Χαλάιμπ

Η Χαλάιμπ ("αραβικά : حلايب") είναι κωμόπολη και λιμένας της Ερυθράς θάλασσας στο Τρίγωνο της Χαλάιμπ που διεκδικείται εξίσου από την Αίγυπτο και το Σουδάν, ενώ σήμερα ελέγχεται ντε φάκτο από την Αίγυπτο. Βρίσκεται κοντά στην αρχαία μεσαιωνική πόλη Αϊντάμπ.

Όταν, το 1899, διευθετήθηκαν τα σύνορα των δύο χωρών, η Χαλάιμπ ανήκε στην Αίγυπτο αλλά το 1902 μια νέα διευθέτηση η πόλη δόθηκε στο Σουδάν. Από τότε η κάθε χώρα δέχεται τη συμφωνία που της δίνει την περιοχή.
Πουέρτο Μάδριν

Το Πουέρτο Μάδριν (ισπανικά: "Puerto Madryn", ισπανική : [ˈpweɾto ˈmaðɾin]) είναι πόλη στην επαρχία Τσουμπούτ στην αργεντινή Παταγονία. Είναι η πρωτεύουσα του διαμερίσματος Μπιέδμα και έχει περίπου 57.571 κατοίκους σύμφωνα με την τελευταία απογραφή του 2001.

Το Πουέρτο Μάδριν προστατεύεται από το Γκόλφο Νουέβο, το οποίο διαμορφώνεται από τη Χερσόνησο Βαλντές και Πούντα Νίμφας. Είναι ένα σημαντικό κέντρο για τους τουρίστες που επισκέπτονται τα φυσικά αξιοθέατα της Χερσονήσου Βαλντές και της ακτής 

Ένα νέο εμπορικό κέντρο στο κέντρο της πόλης έχει βοηθήσει σημαντικά τον τουρισμό, κάνοντας Πουέρτο Μάδριν ένας ελκυστικότερος τόπος για τους δύο διεθνείς και εσωτερικούς τουρίστες που επισκέπτονται την Παταγονία. Το Πουέρτο Μάδριν είναι αδελφοποιημένο με το Νέβιν, μια μικρή πόλη στη βόρεια Ουαλία.

Το Αεροδρόμιο Ελ Τεουέλτσε βρίσκεται 10 χλμ βορειοδυτικά από το κέντρο της πόλης. Εμπορικές πτήσεις από Μπουένος Άιρες, Ουσουάια, και άλλες πόλεις της Αργεντινής είναι διαθέσιμες

Η πόλη βρίσκεται στο Τσουμπούτ στο Γκόλφο Νουέβο.

Η πόλη ιδρύθηκε στις 28 Ιουλίου 1865, όταν 150 ουαλοί μετανάστες κατέφθασαν, οι οποίοι ονόμασαν το φυσικό λιμένα Porth Madryn προς τιμήν του Σερ Λοβ Τζόουνς-Πάρι, του οποίου το υποστατικό στην Ουαλία ονομάστηκε "Μάντριν"
Σιάτλ Σίχοκς

thumb|Το έμβλημα των Σιάτλ Σίχοκς
Οι Σιατλ Σίχοκς (Seattle Seahawks) είναι επαγγελματική ομάδα του Αμερικανικού Ποδοσφαίρου από το Σιάτλ της Ουάσινγκτον. Συμμετέχουν στο NFL. Οι Σίχοκς εισήλθαν στο NFL το 1976 μαζί με τους Τάμπα Μπέι Μπακανίρς. Ο ιδιοκτήτης των Σίχοκς είναι ο συν-ιδρυτής της Microsoft Πολ Άλλεν ενώ ο τωρινός προπονητής είναι ο Πίτ Κάρρολ. Οι Σίχος παίζουν στο CenturyLink Field.

Οι φίλαθλοι των Σίχοκς έχουν το προσωνύμιο "12ος άνθρωπος". Μάλιστα έχουν σπάσει δύο φορές το ρεκόρ Γκίνες για τους πιο δυνατούς (στον ήχο) φιλάθλους, το πρώτο στις 15 Σεπτεμβρίου 2013 με θόρυβο ύψους 136.6 ντεσιμπέλ σε αγώνα εναντίον των Σαν Φρανσίσκο 49ερς και το δεύτερο στις 2 Δεκεμβρίου 2013 σε αγώνα ενάντι στους Νιου Όρλεανς Σαίντς με θόρυβο ύψους 137.7 ντεσιμπέλ.

Οι Σίχοκς έχουν 3 τίτλους περιφέρειας. Είναι η μόνη ομάδα που έχει παίξει και στην NFC (περιφέρεια) και στην AFC (περιφέρεια). Έχουν συμμετάσχει σε 3 Σούπερ Μπόουλ με πιο πρόσφατο το 49ο (1 Φεβρουαρίου 2015) όπου ηττήθηκαν από τους Νιου Ίνγκλαντ Πάτριοτς με 28-24.
Αΐν Σούχνα

Η Αΐν Σούχνα ("αραβικά : العين السخنة, μτφ : καυτό μάτι") είναι πόλη και λιμένας της Ερυθράς θάλασσας στο Κυβερνείο Σουέζ στη δυτική ακτή της Ερυθράς θάλασσας και στον κόλπο του Σουέζ. Απέχει 55 χλμ από το Σουέζ και 120 χλμ από το Κάιρο.
Σιμπίν ελ Κανατίρ

Η Σιμπίν ελ Κανατίρ ("αραβικά : شبين القناطر") είναι πόλη της Αιγύπτου στο Κυβερνείο Καλγιούμπια στο Δέλτα του Νείλου. Απέχει 25 χλμ από το Κάιρο κι έχει πληθυσμό 56.030 κατοίκους ( 2006 ).

Στην αρχαιότητα ονομαζόταν "Tai-Ta-Hout". Το σημερινό της όνομα το πήρε κατά την αραβική περίοδο και σημαίνει "καμπυλωτή γέφυρα" από τις πολλές γέφυρες αυτού του είδους που κατασκευάστηκαν στον Νείλο αυτή την περίοδο.
Ροζέτα

μικρογραφία|Η Ροζέτα
μικρογραφία|Η Στήλη της Ροζέτας
Η Ροζέτα "μτφ : μικρό τριαντάφυλλο" ("αραβικά : رشيد, Ρασίντ, μτφ : οδηγός") είναι πόλη και λιμένας της Αιγύπτου στο Δέλτα του Νείλου. Απέχει 65 χλμ από την Αλεξάνδρεια. Διοικητικά ανήκει στο Κυβερνείο Μπεχέιρα κι έχει περίπου 60,000 κατοίκους.
Λόρα Ντερν

Η Λόρα Ντερν ("Laura Elizabeth Dern", 10 Φεβρουαρίου 1967) είναι Αμερικανίδα ηθοποιός, σκηνοθέτης και παραγωγός. Η Ντερν έχει πρωταγωνιστήσει σε αρκετές ταινίες όπως "Μάσκα" (Mask, 1985), "Smooth Talk" (1985), "Μπλε Βελούδο" (Blue Velvet, 1986), "Οι Άνθρωποι της Σκιάς" (Fat Man and Little Boy, 1988), "Ατίθαση καρδιά" (Wild at Heart, 1990), "Τζουράσικ Παρκ" (Jurassic Park, 1993), "The Baby Dance" (1998), "Όνειρα του Ονειρού" (October Sky, 1999) και "Τ' Όνομά μου Είναι Σαμ" (I Am Sam, 2001). Το 1991 πρωταγωνίστησε στην ταινία "Σκάνδαλο στη Μικρή Πόλη" (Rambling Rose) και για την ερμηνεία της έλαβε υποψηφιότητα για Όσκαρ Α' Γυναικείου Ρόλου.

Το 2008 βραβεύθηκε με τη Χρυσή Σφαίρα Β' Γυναικείου Ρόλου για την ερμηνεία της στην τηλεταινία "Η Καταμέτρηση" (Recount). Από το 2011 μέχρι το 2013, πρωταγωνίστησε στη σειρά του HBO "Enlightened" και κέρδισε τη Χρυσή Σφαίρα Α' Γυναικείου Ρόλου - Κωμωδία/Μιούζικαλ. Το 2014 επέστρεψε στον κινηματογράφο συμμετέχοντας στις ταινίες "Το Λάθος Αστέρι" (The Fault in Our Stars), "Ανίκητοι Πρωταθλητές" (Game Stands Tall) και "99 Σπτικά" (99 Homes). Η συμμετοχή της στην ταινία "Άγρια" (Wild) το 2014, της χάρισε μια υποψηφιότητα για Όσκαρ Β' Γυναικείου Ρόλου, ενώ βραβεύτηκε με το εν λόγω βραβείο για τη συμμετοχή της στην ταινία του 2019 "Ιστορία Γάμου (Marriage Story)".
Διεθνής Ημέρα Εθελοντισμού για την Οικονομική και Κοινωνική Ανάπτυξη

Η 5η Δεκεμβρίου καθιερώθηκε ως Διεθνής Ημέρα Εθελοντισμού για την Οικονομική και Κοινωνική Ανάπτυξη με το ψήφισμα 40/212 της γενικής συνέλευσης του ΟΗΕ στις 17 Δεκεμβρίου του 1985.
Στόχος του ΟΗΕ είναι όχι μόνο να προβάλλεται το έργο των εθελοντών αλλά να παροτρύνονται και άλλοι στον εθελοντισμό. Η εθελοντική προσφορά σήμερα διευρύνεται διαρκώς και επεκτείνεται σε όλο το φάσμα της ανθρώπινης δραστηριότητας, όπως είναι εκστρατείες για την καταπολέμηση της φτώχειας, της πείνας, των ασθενειών, του αναλφαβητισμού, της υποβάθμισης του περιβάλλοντος και των διακρίσεων κατά των γυναικών.
Ο εθελοντισμός είναι στάση ζωής. Η Wikipedia είναι ένα δείγμα εθελοντισμού. Όλοι μπορούμε να βρούμε το χρόνο και να προσφέρουμε.
Εισαγγελέας του Αρείου Πάγου

Ο Εισαγγελέας του Αρείου Πάγου είναι ο ανώτατος εισαγγελικός λειτουργός στην Ελλάδα. Προΐσταται των υπηρεσιών της εισαγγελίας του Αρείου Πάγου. Έχει δικαίωμα να απευθύνει προς όλους τους εισαγγελικούς λειτουργούς της χώρας γενικές παραγγελίες, οδηγίες και συστάσεις σχετικές με την άσκηση των καθηκόντων τους, χωρίς βέβαια οι αποδέκτες των οδηγιών και συστάσεών του να δεσμεύονται κατά τον σχηματισμό και την έκφραση της γνώμης τους.

Γνωμοδοτεί σε νομικά ζητήματα γενικότερου ενδιαφέροντος εφόσον δεν εκκρεμούν στα δικαστήρια, συμμετέχει και υποβάλλει προτάσεις στις συνεδριάσεις του Αρείου Πάγου, καθώς και στο "Ανώτατο Δικαστικό Συμβούλιο", με δικαίωμα ψήφου. Δικαιούται να ασκεί αναίρεση εναντίον κάθε δικαστικής απόφασης, επιδιώκοντας την ορθή ερμηνεία του νόμου από τον Άρειο Πάγο. Στην άσκηση των καθηκόντων του επικουρείται από τους αντεισαγγελείς του Αρείου Πάγου οι οποίοι και τον αναπληρώνουν όταν απουσιάζει ή κωλύεται, κατά την σειρά της αρχαιότητάς τους στον βαθμό τους. 

Ο εισαγγελέας του Αρείου Πάγου υπόκειται σε πειθαρχικό έλεγχο κατόπιν πειθαρχικής αγωγής την οποία δικαιούται να εγείρει μόνον ο υπουργός Δικαιοσύνης. Η εναντίον του πειθαρχική αγωγή, όμως, εκδικάζεται από το Ανώτατο Πειθαρχικό Συμβούλιο που προβλέπεται από το άρθρο 91 §2 του Συντάγματος και συγκροτείται από πρόσωπα παρέχοντα τα εχέγγυα κρίσης ανεπηρέαστης από τυχόν κυβερνητικές παρεμβάσεις. 

Η προαγωγή στη θέση του εισαγγελέα του Αρείου Πάγου ενεργείται με προεδρικό διάταγμα που εκδίδεται ύστερα από πρόταση του Υπουργικού Συμβουλίου, με επιλογή μεταξύ των μελών του Αρείου Πάγου και των αντεισαγγελέων του, η δε θητεία του, με όσα ισχύουν σήμερα, δεν μπορεί να είναι μεγαλύτερη των τεσσάρων ετών, ακόμη και αν δεν καταλαμβάνεται από το όριο ηλικίας (το 67ο έτος).
Instant Clarity

Το Instant Clarity είναι ο πρώτος προσωπικός δίσκος του Γερμανού τραγουδιστή Μίκαελ Κίσκε, ο οποίος κυκλοφόρησε στις 17 Αυγούστου 1996 μέσω της δισκογραφικής εταιρείας "Castle Entertaiment". Το εξώφυλλο του δίσκου δημιουργήθηκε από τον Χιου Γκίλμορ (Hugh Gilmour).

Στο άλμπουμ συμμετείχαν οι Άντριαν Σμιθ (Iron Maiden), Κάι Χάνσεν (ex-Helloween, Gamma Ray) και Κιριάκο Ταράξες ως ειδικοί καλεσμένοι. Το "Instant Clarity" συμπεριλαμβάνει μια ποικιλία από χαρντ ροκ και σοφτ ροκ μουσική, με τα μόνα χέβι μέταλ τραγούδια να είναι τα "The Calling" και "New Horizons", στα οποία συμμετέχουν οι Σμιθ και Χάνσεν. Ένα μουσικό βίντεο για την μπαλαντα "Always" (η οποία αφιερώθηκε στον πρώην ντράμερ των Helloween Ίνγκo Σβίχτενμπεργκ) γυρίστηκε στην Νέα Υόρκη.

Το 2006, το άλμπουμ επανεκδόθηκε απο την Frontiers Records και περιείχε τα επιπλέον κομμάτια "A Song Is Just a Moment", "I Don't Deserve Love", "Sacred Grounds" και "Can't Tell".
Δικίρνη

Η Δικίρνη ("αραβικά : دكرنس") είναι πόλη της Αιγύπτου στο Κυβερνείο Ντακάχλια στο Δέλτα του Νείλου. Απέχει 20 χλμ από τη Ελ Μανσούρα τη πρωτεύουσα του κυβερνείου, έχει 67.732 κατοίκους κι είναι πρωτεύουσα της Μαρκάζ Δικίρνης. Η πόλη έχει ένα από τα παλαιότερα σχολεία δευτεροβάθμιας εκπαίδευσης στην Αίγυπτο, την "Σχολή Αλί Μουμπάρακ", που χτίστηκε το 1911. 

Μέχρι το 1963 η περιοχή ανήκε σε λίγους γαιοκτήμονες, τότε ο Γκαμάλ Αμπντέλ Νάσερ μέσο προγράμματος αγροτικής μεταρρύθμισης μοίρασε τη γη σε φτωχούς αγρότες που αποπλήρωσαν τη γη που πήραν σε σαράντα χρόνια. Το 1991 όμως δικαστήριο πήρε πίσω τη γη τους και την έδωσε ξανά στους γαιοκτήμονες.
Τσερκοβίτσα

Η Τσερκοβίτσα (αλβανικά: "Cerkovica") είναι μικρό χωριό στη νότια Αλβανία. Κατοικείται από μέλη της ελληνικής εθνικής μειονότητας της Αλβανίας και βρίσκεται στην περιοχή της Βορείου Ηπείρου.
Ουγκ Φουρώ

Ο Ουγκ Φουρώ ( γαλ:"Hugues Fourau" ) ήταν Γάλλος ζωγράφος του 19ου αιώνα που ασχολήθηκε με διάφορα είδη ζωγραφικής.
Μάρσα Αλάμ

Η Μάρσα Αλάμ ("αραβικά : مرسى علم ") είναι χωριό της Αιγύπτου στην Ερυθρά Θάλασσα και στο Κυβερνείο Ερυθράς Θάλασσας. Η Μάρσα Αλάμ διαθέτει διεθνές αεροδρόμιο και είναι δημοφιλής τουριστικό θέρετρο κυρίως λόγω των κοραλλιογενών νησιών που βρίσκονται κοντά της. Σύμφωνα με την απογραφή της 11ης Νοεμβρίου 2006 έχει 1.918 κατοίκους. Απέχει 271 χλμ νότια της Χουργκάντα 220 χλμ από την Εντφού και 131 χλμ από την πόλη Αλ Κουσαΐρ όπου είναι οι κοντινότερες πόλεις.

Από ένα μικρό ψαροχώρι εξελίχθηκε σε τουριστικό προορισμό με πολλά ξενοδοχεία στις παραλίες. η πλειοψηφία των μόνιμων κατοίκων παραμένουν όμως ψαράδες.
Δικαίωση

Η Δικαίωση είναι ο τίτλος ελληνικής δραματικής σειράς που προβλήθηκε από το Mega Channel τη σεζόν 2014-2015. Το σενάριο και η σκηνοθεσία της σειράς ανήκει στον Δημήτρη Αρβανίτη ενώ η σειρά αποτελείται από 125 επεισόδια. Το πρώτο επεισόδιο της σειράς προβλήθηκε στις 20 Οκτωβρίου 2014 και το τελευταίο στις 4 Ιουλίου 2015. Τα γυρίσματα της σειράς πραγματοποιήθηκαν στην Αθήνα και τη Σύρο όπου ξεκινά να εξελίσσεται η ιστορία της σειράς. Η σειρά λαμβάνει χώρα μεταξύ δύο χρονικών περιόδων: η ιστορία ξεκινά το 1992 ενώ αργότερα βλέπουμε τη ζωή των ηρώων 20 χρόνια μετά.
Φρήντριχ Τίτγεν

Ο Φρήντριχ Τίτγεν ("Friedrich Tietjen", 15 Οκτωβρίου 1832 – 21 Ιουνίου 1895) ήταν Γερμανός αστρονόμος.

Ο Τίτγεν γεννήθηκε στην πόλη Βέστερστέντε, κοντά στο Όλντενμπουρκ της Κάτω Σαξονίας. Ο πατέρας του είχε ένα μικρό αγρόκτημα και, καθώς μετά τον πρόωρο θάνατο του πρωτότοκου αδελφού του ο Φρήντριχ έμεινε ο μεγαλύτερος από τα άλλα 5 αδέλφια του και κληρονόμος της οικογενειακής γης, ο πατέρας του επέμεινε να γίνει αγρότης. Ο Φρήντριχ ωστόσο είχε κλίση στα μαθηματικά και μετά την εργασία του στον αγρό διάβαζε τη νύχτα όποια σχετικά βιβλία μπορούσε να δανειστεί. Ο πατέρας του τελικά πείσθηκε να τον απαλλάξει από μια ζωή αγρότη και κληροδότησε τη γη στον αμέσως επόμενο αδελφό, οπότε ο Φρήντριχ μπόρεσε να πάει γυμνάσιο στο Όλντενμπουρκ και στη συνέχεια φοίτησε στο Καρολίνειο Κολέγιο στο Μπράουνσβαϊγκ και στα πανεπιστήμια του Μπράουνσβαϊγκ και του Γκέτινγκεν, όπου εισάχθηκε στην προχωρημένη ηλικία των 27 ετών. Παρέμεινε στο Γκέτινγκεν επί ένα έτος και μετά πήγε στο Βερολίνο, όπου ξύπνησε μέσα του η αγάπη προς την αστρονομία. Το 1861 έκανε τις πρώτες του αστρονομικές παρατηρήσεις (αστεροειδών και κομητών), το 1862 διορίσθηκε από τον καθηγητή `Ενκε δεύτερος βοηθός στο Αστεροσκοπείο του Βερολίνου και το 1865 (όταν ο Φέρστερ διαδέχθηκε τον `Ενκε στη διεύθυνση του Αστεροσκοπείου) πρώτος βοηθός. Το 1868 στάλθηκε στην Ασία για να παρατηρήσει την ολική έκλειψη Ηλίου της 18ης Αυγούστου εκείνου του έτους.

Διετέλεσε διευθυντής του «Ινστιτούτου Αστρονομικών Υπολογισμών» ("Astronomisches Rechen-Institut", ARI) στο Βερολίνο και αρχισυντάκτης του "Berliner Jahrbuch" από το 1874 μέχρι τον θάνατό του το 1895. Από την ανάληψη των νέων αυτών καθηκόντων και μετά έπαυσε ουσιαστικά τις αστρονομικές παρατηρήσεις και στράφηκε στη θεωρία και στους υπολογισμούς.

Ο Φρήντριχ Τίτγεν ανεκάλυψε έναν από τους εκατό πρώτους αστεροειδείς που ανακαλύφθηκαν, τον αστεροειδή 86 Σεμέλη, στις 4 Ιανουαρίου 1866, ενώ παρατηρούσε την προσφάτως ανακαλυφθείσα 85 Ιώ. Η Σεμέλη υπήρξε ο μοναδικός αστεροειδής που ανεκάλυψε ο Τίτγεν. Πραγματοποίησε επίσης πολλές φασματοσκοπικές παρατηρήσεις, στα πρώτα χρόνια της αστρονομικής φασματοσκοπίας: Το 1872 ανίχνευσε την εντονότερη γραμμή στο φάσμα του ζωδιακού φωτός σε όλες τις διευθύνσεις στην ουράνια σφαίρα και το 1873 ανίχνευσε τις ευρείες γραμμές των υδρογονανθράκων στο φάσμα του Κομήτη του `Ενκε με ένα φασματοσκόπιο σχεδιασμένο ειδικά για αυτό τον σκοπό.
Μπιμπάις

Η Μπιμπάις ("αραβικά : بلبيس") είναι πόλη της Αιγύπτου στο Κυβερνείο Σαρκία στο ανατολικό άκρο του νότιου Δέλτα του Νείλου. Έχει 300.000 κατοίκους, είναι πρωτεύουσα της Μαρκάζ Μπιμπάις και διαθέτει διεθνές αεροδρόμιο
Endless Wire

Endless Wire είναι ο τίτλος του ενδέκατου άλμπουμ του βρετανικού ροκ συγκροτήματος The Who, το οποίο κυκλοφόρησε τον Οκτώβριο του 2006 μέσω της δισκογραφικής εταιρείας "Polydor Records" στην Μεγάλη Βρετανία και της "Universal Republic" στις Ηνωμένες Πολιτείες.

Ο δίσκος βασίστηκε στην ροκ-όπερα ""Wire & Glass", προερχόμενη από τη νουβέλα του Πιτ Τάουνσεντ με τίτλο "The Boy Who Heard Music". Υπήρξε το πρώτο στούντιο άλμπουμ των The Who μετά το "It's Hard" του 1982 και ανέβηκε στο # 7 στο Billboard των Ηνωμένων Πολιτειών και το # 9 των τσαρτ της πατρίδας τους.

Κατά την περιοδεία για την προώθηση του "Endless Wire"", οι The Who εμφανίστηκαν στο "Roundhouse" του Λονδίνου ως μέρος των "BBC Electric Proms", στο "Glastonbury Festival" του 2007, στο Superbowl XLIV το 2010 και στην τελετή λήξης των Ολυμπιακών Αγώνων του 2012.
Νέα Χάρτα της Βλαχίας και μέρους της Τρανσυλβανίας

Η Νέα Χάρτα της Βλαχίας είναι ένας από τους χάρτες των Παραδουνάβιων Ηγεμονιών που τύπωσε ο Ρήγας Βελεστινλής το 1797 στη Βιέννη, σε χάραξη "Franz Müller", συνεργάτη του Ρήγα και στις άλλες χαρτογραφικές του εργασίες. Είναι ασπρόμαυρος, διαστάσεων 0,85x0,63 μ. και φέρει τον τίτλο «"Νέα Χάρτα της Βλαχίας και μέρους της Τρανσυλβανίας παρά του Ρήγα Βελεστινλή Θετταλού, εκδοθείσα χάριν των Ελλήνων και Φιλελλήνων-1797-εχαράχθη παρά Φρανσουά Μήλλερ εν Βιέννη"».
Μάρσα Ματρούχ

μικρογραφία|Η Μάρσα Ματρούχ
Η Μάρσα Ματρούχ ("αραβικά : مرسى مطروح") είναι πόλη και λιμένας της Αιγύπτου στο Κυβερνείο Ματρούχ, στην ακτή της Μεσογείου Θάλασσας. Απέχει 240 χλμ. από την Αλεξάνδρεια, 222 χλμ. από την Σαλούμ και 490 χλμ. από το Κάιρο, και βρίσκεται στον κύριο αυτοκινητόδρομο από το Δέλτα του Νείλου στα λιβυκά σύνορα. Σύμφωνα με την απογραφή του 2005 έχει 68.339 κατοίκους .
Χόλσταϊν

Το Χόλσταϊν (γερμανικά: "Holstein", δανικά: Holsten, λατινικά: "Holsatia", αρχαία ελληνικά: "Ολσατία") είναι περιοχή ανάμεσα στους ποταμούς Έλβα και Άιντερ. Αποτελεί μέρος του Σλέσβιχ-Χόλσταϊν, του βορειότερου ομόσπονδου κρατιδίου της Γερμανίας.

Από το 811 ως το 1474 το Χόλσταϊν ονομαζόταν "Κομητεία του Χόλσταϊν" και έπειτα αποτέλεσε το Δουκάτο του Χόλσταϊν (1474-1866), ένα δουκάτο εντός της Αγίας Ρωμαϊκής Αυτοκρατορίας. Η ιστορία του Χόλσταϊν είναι στενά συνυφασμένη με την ιστορία του δανικού Δουκάτου του Σλέσβιχ. Πρωτεύουσα του Χόλσταϊν είναι το Κίελο.

Το όνομα του Χόλσταϊν πιστεύεται ότι προέρχεται από τους "Χολσέτες" (λατινικά: "Holcetae"), μια σαξονική φυλή που αναφέρει ο χρονικογράφος Αδάμ της Βρέμης ότι ζούσε στη βόρεια όχθη του ποταμού Έλβα.
Παναγιώτης Λαφαζάνης

Ο Παναγιώτης Λαφαζάνης (Ελευσίνα, 28 Δεκεμβρίου 1951) είναι Έλληνας πολιτικός, ιδρυτής και πρώην επικεφαλής της Λαϊκής Ενότητας (2015-2019). Από τις 27 Ιανουαρίου 2015 έως τις 17 Ιουλίου 2015 υπήρξε υπουργός Παραγωγικής Ανασυγκρότησης, Περιβάλλοντος και Ενέργειας στην πρώτη κυβέρνηση του Αλέξη Τσίπρα.
Ιωακείμ της Δανίας

Ο Πρίγκιπας Ιωακείμ της Δανίας ("Prins Joachim til Danmark", 7 Ιουνίου 1969) είναι ο νεότερος γιος της βασίλισσας Μαργαρίτας Β΄ και του πρίγκιπα Ερρίκου. Ο Ιωακείμ βρίσκεται στην έκτη θέση της γραμμής διαδοχής για το θρόνο της Δανίας.
Live Scenes From New York

Το Live Scenes from New York είναι τριπλό, ζωντανά ηχογραφημένο άλμπουμ του αμερικάνικου progressive metal συγκροτήματος Dream Theater, το οποίο κυκλοφόρησε στις 11 Σεπτεμβρίου 2001 μέσω της δισκογραφικής εταιρίας "Elektra".

Η ηχογράφηση του άλμπουμ πραγματοποιήθηκε στο "Roseland Ballroom" της Νέας Υόρκης στις 30 Αυγούστου 2000, κατά την τελευταία αμερικάνικη συναυλία για την περιοδεία του ""Metropolis Pt. 2: Scenes from a Memory", με την παρουσία χορωδίας και γκεστ μουσικών.

Το αρχικό εξώφυλλο του άλμπουμ απεικόνιζε φλεγόμενους τους δίδυμους πύργους του Παγκόσμιου Κέντρου Εμπορίου και η αρχική κυκλοφορία πραγματοποιήθηκε την ημέρα των Επιθέσεων της 11ης Σεπτεμβρίου 2001, αναγκάζοντας την δισκογραφική εταιρεία να αποσύρει την πρώτη έκδοση του δίσκου και να τον επανεκδώσει με διαφορετικό εξώφυλλο.

Μέχρι τον Φεβρουάριο του 2002, το "Live Scenes From New York"" είχε πουλήσει περισσότερα από 28.000 αντίτυπα στις Ηνωμένες Πολιτείες.
Καλγιούμπ

Η Καλγιούμπ ("αραβικά : قليوب") είναι πόλη της Αιγύπτου στο Κυβερνείο Καλγιούμπια. Βρίσκεται στη δεξιά όχθη του Νείλου στην αρχή του Δέλτα του Νείλου και αποτελεί μέρος του Μητροπολιτικού Καΐρου. Το 1986 είχε πληθυσμό 84.413 κατοίκων ο οποίος αυξήθηκε σε 106.804 κατοίκους το 2006.
Αθηνά της Δανίας

Η Πριγκίπισσα Αθηνά της Δανίας (Δανικά: "Prinsesse Athena til Danmark", 24 Ιανουαρίου 2012 -) είναι το νεότερο παιδί και η μοναδική κόρη του Πρίγκιπα Ιωακείμ και της Πριγκίπισσας Μαρίας της Δανίας και το νεότερο εγγόνι και η τρίτη εγγονή της βασίλισσας Μαργαρίτας Β΄ και του πρίγκιπα Ερρίκου.

Είναι δέκατη στην γραμμή διαδοχής στον Δανικό θρόνο, μετά τον θείο της Διάδοχο Πρίγκιπα Φρειδερίκο, τα εξαδέλφια της, τον πατέρα της, τα δυο μεγαλύτερα ετεροθαλή αδέλφια της, Πρίγκιπα Νικόλαο και Πρίγκιπα Φέλιξ και τον μεγαλύτερο αδελφό της Πρίγκιπα Ερρίκο.
Νικολά Καραμπατίτς

Ο Νικολά Καραμπατίτς (επίσης απαντώμενο το όνομά του με τη γραφή "Nikola Karabatić" και στο κυριλλικό αλφάβητο "Никола Карабатић"), γεννημένος στη Νις της Γιουγκοσλαβίας (σημερινή Σερβία) στις 11 Απριλίου 1984, είναι Γάλλος αθλητής του χάντμπολ με καταγωγή από την Κροατία, μέσω του πατέρα του Μπράνκο Καράμπατιτς, και τη Σερβία μέσω της μητέρας του. Έχει ύψος 1,95 μ. και βάρος 102 κιλά. Αγωνίζεται στην θέση του αριστερού ίντερ ή του πλέι μέικερ για λογαριασμό της Εθνικής Γαλλίας και της Παρί Σεν Ζερμέν (χάντμπολ). Έχοντας κατακτήσει αρκετές φορές το Πρωτάθλημα Γαλλίας και Γερμανίας, τα οποία θεωρούνται εκ των κορυφαίων και πλέον ανταγωνιστικών πρωταθλημάτων της Ευρώπης μαζί με το ισπανικό, ενώ είναι επίσης κάτοχος τριών Τσάμπιονς Λιγκ, το 2003 με την Μονπελιέ, το 2007 με την Κίελ και το 2015 με τη Μπαρτσελόνα.

Με την Εθνική Γαλλίας, Νικολά Καραμπατίτς είναι μέλος μίας εκ των καλύτερων ομάδων όλων των εποχών. Έχει κατακτήσει δύο φορές το χρυσό μετάλλιο στους Ολυμπιακούς Αγώνες (2008 και 2012), τρεις φορές το Παγκόσμιο Πρωτάθλημα (2009, 2011 και 2015) και τρεις φορές το Ευρωπαϊκό Πρωτάθλημα (2006, 2010 και 2014). 

Στις 6 Αυγούστου 2008, βραβεύτηκε επίσημα ως καλύτερος αθλητής του χάντμπολ για το 2007 από την IHF. Θεωρείται ως ένας από τους καλύτερους αθλητές στον κόσμο χάρη στα φυσικά του προσόντα, την πολύ καλή του τεχνική κατάρτιση, καθώς και τις εξαιρετικές του γνώσεις σε θέματα τακτικής.

Το 2013, ο Νικολά Καραμπατίτς καθώς και άλλοι έξι αθλητές εμπλεκόμενοι στην υπόθεση στημένων αγώνων στο χάντμπολ τιμωρήθηκαν όλοι τους με ποινή αγωνιστικού αποκλεισμού διάρκειας έξι αγωνιστικών ημερών, δηλαδή η μέγιστη δυνατή αγωνιστική τιμωρία.
Σωτήρης Καρποδίνης

Ο Σωτήρης Καρποδίνης (γεν. Ελευσίνα, 1928) είναι παλαίμαχος ποδοσφαιριστής και προπονητής ποδοσφαίρου.

Ξεκίνησε το ποδόσφαιρο στον Ατρόμητο Ελευσίνας. Στα δεκαεπτά του χρόνια ήταν ήδη ο βασικός αριστερός μέσος της ομάδας του Πανελευσινιακού. Αγωνίσθηκε στο σύλλογο αυτό επί μια 15ετία, έως το 1959 και στη συνέχεια φοίτησε για δυο χρόνια στη Σχολή Προπονητικής της Φλωρεντίας «Coverciano». Στη Σχολή δίδασκαν τότε οι προπονητές Φεράρι και Χ. Χερέρα, ενώ φοιτούσαν εκεί, μεταξύ άλλων, οι Τσέζαρε Μαλντίνι, Αλμπερτόζι κ.α. Το 1961 επέστρεψε στην Ελλάδα ως προπονητής και ανέλαβε τεχνικός στον Πανελευσινιακό, τον οποίο ανέβασε στη μεγάλη κατηγορία την ίδια χρονιά. Συνολικά στον Πανελευσινιακό εργάσθηκε επί 7 σεζόν. Σημαντικός σταθμός στην προπονητική του καριέρα υπήρξε και ο Παναιτωλικός, όπου δούλεψε τις περιόδους 1962-1963, 1963-1964, 1967-1968 και 1968-1969. Και τις τέσσερις αυτές χρονιές η ομάδα του Αγρινίου έπαιξε πρωταγωνιστικό ρόλο στη Β΄ Εθνική κατηγορία. Επίσης, εργάσθηκε επί μια τριετία στο Βύζαντα Μεγάρων (σε Α΄ και Β΄ Εθνική), στον Ατρόμητο Αθηνών, στην Καλλιθέα, στην Αναγέννηση Άρτας, στην Καρδίτσα και στην Κόρινθο (Α΄ Εθνική). Ακόμη στο Λεβαδειακό επί 5 έτη, σε Β΄ αλλά και Α΄ Εθνική.

Για την προσφορά του στην ομάδα του Παναιτωλικού τιμήθηκε από τους υπεύθυνους σε ειδική εκδήλωση που έλαβε χώρα στις 16 Μαρτίου του 2008.
Ούντο Λάτεκ

Ο Ούντο Λάτεκ ("Udo Lattek", 16 Ιανουαρίου 1935 - 31 Ιανουαρίου 2015) ήταν Γερμανός ποδοσφαιριστής και προπονητής ποδοσφαίρου. Είναι ο μοναδικός προπονητής που κατέκτησε και τα τρία ευρωπαϊκά τρόπαια με τρεις διαφορετικούς συλλόγους. Στις επιτυχίες του περιλαμβάνεται το πρωτάθλημα της Μπουντεσλίγκα το οποίο κατέκτησε 8 φορές. Αν και η αρχική του επιδίωξη ήταν να γίνει δάσκαλος γυμναστικής, απέκτησε δίπλωμα προπονητικής δίπλα στον Χένες Βαισβάιλερ, βοηθό της Εθνικής Γερμανίας. Απεβίωσε στις 31 Ιανουαρίου 2015, λίγες μέρες μετά αφότου έκλεισε τα 80 του χρόνια. 

Τα τελευταία χρόνια της ζωής του διαγνώσθηκε πως έπασχε από την νόσο του Πάρκινσον, ενώ παράλληλα είχε υποστεί δύο εμφράγματα.
Έμενταλ

thumb|200px|Ένα κομμάτι έμενταλ
Το έμενταλ ή έμμενταλ είναι κίτρινο ημίσκληρο τυρί από γάλα αγελάδας το οποίο προέρχεται από την περιοχή γύρω από το Έμενταλ (κοιλάδα του Έμμε) στο καντόνι της Βέρνης στην Ελβετία. Η ονομασία Έμενταλ (Emmentaler Switzerland) είναι προϊόν προστατευόμενης ονομασίας προέλευσης, αλλά η ονομασία εμμεντάλερ όχι, και έτσι τυριά που αποκαλούνται εμμεντάλερ παράγονται και στη Γαλλία και στη Βαυαρία. Πολλές φορές αναφέρεται απλά ως ελβετικό τυρί. Το έμενταλ έχει γλυκιά, αλλά όχι πολύ έντονη, γεύση .

Το έμενταλ πρέπει να παλαιωθεί για τουλάχιστον 4 μήνες. Υπάρχουν τρεις τύποι βακτηρίων που χρησιμοποιούνται στην παραγωγή του: ο στρεπτόκοκκος ο θερμόφιλος, λακτοβάκιλλοι και προπιονιβακτήριο του Φρόιντενράιχ ("Propionibacterium freudenreichii"). Στο τελικό στάδιο της παραγωγής του τυριού, το P. freudenreichii καταναλώνει το γαλακτικό οξύ που παρήγαγαν τα άλλα βακτήρια και απελευθερώνει διοξείδιο του άνθρακα, το οποίο σχηματίζει φυσαλίδες. Η αδυναμία να απομακρυνθούν αυτές οι φυσαλίδες, εξαιτίας της ανεπαρκούς πίεσης, δημιουργεί και τις τρύπες που χαρακτηρίζουν αυτό το τυρί. Ιστορικά, οι τρύπες θεωρούνταν σημάδι ατέλειας και οι τυροκόμοι προσπαθούσαν να τις αποφύγουν.

Το έμενταλ χρησιμοποιείται σε μια ποικιλία πιάτων, όπως το σουφλέ και το ογκρατέν, καθώς και σαν κολατσιό. Επίσης χρησιμοποιείται και στο φοντύ.
Τόμι Σάνον

Ο Τόμι Σάνον (αγγλ. "Tommy Shannon") είναι Αμερικανός μπασίστας, γνωστός ως μέλος του τρίο Double Trouble, συγκροτήματος του κιθαρίστα Στίβι Ρέι Βον. Έχει συνεργαστεί με ονόματα όπως ο Τζόνι Γουίντερ, οι Arc Angels, οι Storyville, κ.α..
Hanoi Rocks

Οι Hanoi Rocks ήταν φινλανδικό hard rock συγκρότημα, το οποίο δημιουργήθηκε το 1979 στο Ελσίνκι και διαλύθηκαν έξι χρόνια αργότερα λόγω του θανάτου του ντράμερ τους, Razzle, έχοντας κυκλοφορήσει πέντε στούντιο άλμπουμ.

Ο τραγουδιστής Μάικλ Μονρό και ο κιθαρίστας Άντι ΜακΚόι επανένωσαν το συγκρότημα το 2001 και μέχρι το 2009 κυκλοφόρησαν τρία στούντιο άλμπουμ, γνωρίζοντας επιτυχία στην πατρίδα τους και την Ιαπωνία.
Μουσταφά Μουσταφά

Ο Μουσταφά Μουσταφά είναι βουλευτής Ροδόπης του Ελληνικού κοινοβουλίου εκλεγμένος με το ΣΥΡΙΖΑ.

Γεννήθηκε το 1955 στο Μεγάλο Δουκάτο Κομοτηνής, στο Τουρκικό Δημοτικό Σχολείο του οποίου φοίτησε. Σπούδασε στο Πανεπιστήμιο Κωνσταντινούπολης από το οποίο αποφοίτησε το 1982. Εργάζεται ως μικροβιολόγος.

Εντάθηκε στην αριστερά μετά τη μεταπολίτευση και το 1981 ήταν υποψήφιος βουλευτής με το ΚΚΕ. Στις βουλευτικές εκλογές του 1989-90 και του 1993 και στις νομαρχιακές του 1994 και του 1998 ήταν υποψήφιος με τον Συνασπισμό. Στις εκλογές του 1996 είχε εκλεγεί βουλευτής με το ΣΥΝ και έγινε ο πρώτος αριστερός βουλευτής που προέρχεται από τη Μουσουλμανική μειονότητα της Θράκης. Στις εκλογές του Ιανουαρίου του 2015 εκλέχτηκε με 12.429 σταυρούς πρώτος σε σταυρούς βουλευτής Ροδόπης με το ΣΥΡΙΖΑ.

Είναι παντρεμένος με την ψυχολόγο Ελβάν Μουσταφά και έχει δυο κόρες. Μολονότι έλαβε μουσουλμανική ανατροφή είναι άθεος.
Αυθεντία Θεοδωρούς

Η Αυθεντία Θεοδωρούς και Παραθαλασσίας, επίσης γνωστή και ως Γοτθία, ήταν μικρή ηγεμονία στα νοτιοδυτικά της Κριμαίας, από τις αρχές του 14ου αιώνα μέχρι την κατάληψή της από τους Οθωμανούς Τούρκους το 1475. Πρωτεύουσα της ηγεμονίας ήταν το Δόρος ή Θεοδωρούς, σήμερα γνωστό ως Μανγκούπ. Η ηγεμονία ήταν στενά συνδεδεμένη με την Αυτοκρατορία της Τραπεζούντας.
Χαμπίμπ Εσίντ

Ο Χαμπίμπ Εσίντ (γενν. την 1η Ιουνίου 1949) είναι Τυνήσιος πολιτικός. Έγινε ο 22ος πρωθυπουργός της Τυνησίας στις 5 Φεβρουαρίου 2015. Είναι ο πρώτος πρωθυπουργός που διορίστηκε έπειτα από την υιοθέτηση ενός νέου συντάγματος και θεωρείται ο πρώτος πρωθυπουργός της "Δεύτερης Τυνησιακής Δημοκρατίας". Νωρίτερα υπηρέτησε ως υπουργός Εσωτερικών το 2011.
Γενική Χάρτα της Μολδαβίας

Η Γενική Χάρτα της Μολδαβίας είναι ένας από τους δύο χάρτες των Παραδουνάβιων Ηγεμονιών που τύπωσε ο Ρήγας Βελεστινλής το 1797 στο τυπογραφείο του Ιακώβου Νιτς στη Βιέννη σε χάραξη Franz Müller. 
Ο χάρτης έχει διαστάσεις 82 χ 63 εκ., είναι ασπρόμαυρος και τυπωμένος σε ολλανδικό χαρτί. Ο πλήρης τίτλος του είναι «"ΓΕΝΙΚΗ ΧΑΡΤΑ/ ΤΗΣ/ ΜΟΛΔΟΒΙΑΣ,/ ΚΑΙ ΜΕΡΟΥΣ ΤΩΝ ΓΕΙΤΝΙΑΖΟΥΣΩΝ/ ΑΥΤΗ ΕΠΑΡΧΙΩΝ/. Παρά του Ρήγα Βελεστινλή Θετταλού εκδοθείσα χάριν των Ελλήνων κ΄ Φιλελλήνων, 1797.Εχαράχθη παρά του Φρανσουά Μήλλερ εν Βιέννη"». 

Το μοναδικό σωζόμενο αντίτυπο του χάρτη στον ελληνικό χώρο φυλάσσεται στο Εθνικό Ιστορικό Μουσείο της Αθήνας. Το έργο αυτό μαζί με την Χάρτα της Ελλάδος (1797), το Μονόφυλλο του Μεγάλου Αλεξάνδρου (1797) και τη Νέα Χάρτα της Βλαχίας (1797) αποτελούν το χαρτογραφικό έργο του Ρήγα Βελεστινλή, αποκαλύπτοντας παράλληλα το εθνικοαπελευθερωτικό και πολιτειακό όραμά του.
Ίνσχας

Η Ίνσχας είναι πόλη της Αιγύπτου στο ανατολικό τμήμα του Δέλτα του Νείλου στο Κυβερνείο Σαρκία. Βρίσκεται κοντά στη Ζαγκαζίκ, 60 χλμ από το Κάιρο. Η πόλη διαθέτει διεθνές αεροδρόμιο κι αεροπορική βάση της Αιγυπτιακής αεροπορίας.

Η πόλη είναι επίσης γνωστή για την πρώτη Αραβική σύνοδο κορυφής που έγινε εκεί το 1949, η οποία κήρυξε την δημιουργία του Αραβικού Συνδέσμου. Επίσης στην πόλη λειτουργεί πειραματικός ερευνητικός πυρηνικός αντιδραστήρας ο μοναδικός στην Αίγυπτο.
Μπόχουσλαβ Μαρτίνου

Ο Μπόχουσλαβ Μαρτίνου ("Bohuslav Martinů", 8 Δεκεμβρίου 1890 – 28 Αυγούστου 1959) ήταν Τσέχος συνθέτης σύγχρονης κλασικής μουσικής με σημαντικό σε όγκο έργο. Συνέθεσε 6 συμφωνίες, 15 όπερες, τη μουσική για 14 μπαλέτα και πολλά έργα μουσικής δωματίου, ορχηστρικά και φωνητικά κομμάτια. Εγκαθιστάμενος στο Παρίσι, εγκατέλειψε τον ρομαντισμό, πειραματίσθηκε με τον εξπρεσιονισμό και τον κονστρουκτιβισμό, και κατέληξε στο νεοκλασικό ύφος όπως αυτό αναπτύχθηκε από τον Στραβίνσκι. Από τα κοντσέρτα του καλύτερα θεωρούνται το «Concerto Grosso» και το «Διπλό κοντσέρτο για δύο ορχήστρες εγχόρδων, πιάνο και τύμπανα», ενώ από τις όπερές του καλύτερες θεωρούνται οι "Ιουλιέττα" και "Το ελληνικόν Πάθος". Ως προς την καινοτόμο ενσωμάτωση της εθνικής μουσικής παραδόσεως της Κεντρικής Ευρώπης στη μουσική του, συγκρίνεται με τους Προκόφιεφ και Μπάρτοκ.
SMILES

Το σύστημα απλοποιημένης μοριακής γραμμικής γραφής (simplified molecular-input line-entry system ή SMILES) είναι μια προδιαγραφή με τη μορφή μιας γραμμικής σημειογραφίας για την περιγραφή της δομής των χημικών ειδών χρησιμοποιώντας σύντομες συμβολοσειρές ASCII. Οι συμβολοσειρές SMILES μπορούν να εισαχθούν από τους περισσότερους μοριακούς επεξεργαστές για μετατροπή πάλι σε δισδιάστατα σχέδια ή τρισδιάστατα πρότυπα των μορίων.

Η αρχική προδιαγραφή SMILES ξεκίνησε από τον συγγραφέα Ντέιβιντ Γουάινιγκερ (David Weininger) σε εργαστήριο του USEPA στη Μινεσότα τη δεκαετία του 1980. Έχει αναγνωριστεί η συμμετοχή των "Gilman Veith και Rose Russo (USEPA), Albert Leo και Corwin Hansch στο Κολέγιο Pomona για υποστήριξη της εργασίας στα αρχικά στάδια, καθώς και των Arthur Weininger (Pomona, Daylight CIS) και Jeremy Scofield (Cedar River Software, Renton, WA) για τη βοήθειά τους στον προγραμματισμό του συστήματος." Η υπηρεσία προστασίας του περιβάλλοντος (Environmental Protection Agency) χρηματοδότησε το αρχικό σχέδιο ανάπτυξης του SMILES.

Από τότε έχει τροποποιηθεί και επεκταθεί από άλλους και κυρίως από το Daylight Chemical Information Systems. Το 2007, ένα ανοικτό πρότυπο που λέγεται "OpenSMILES" αναπτύχθηκε από την κοινότητα ανοικτού λογισμικού χημείας Blue Obelisk. Άλλες 'γραμμικές' σημειογραφίες περιλαμβάνουν τα Wiswesser Line Notation (WLN), ROSDAL και SYBYL Line Notation (SLN) (Tripos Inc).

Τον Ιούλιο του 2006, η IUPAC εισήγαγε το International Chemical Identifier (InChI) ως ένα πρότυπο για αναπαράσταση τύπων. Το SMILES θεωρείται γενικά ότι έχει το πλεονέκτημα να είναι ελαφρώς πιο εύκολο στην ανάγνωση από τους ανθρώπους από το InChI. Έχει, επίσης, μια πλατιά βάση υποστήριξης λογισμικού με εκτεταμένη θεωρητική υποστήριξη (π.χ. Θεωρία γράφων).
Ελ Σορούκ

Η Ελ Σορούκ ("αραβικά : القاهرة الجديدة") είναι μία νέα πόλη στο Κυβερνείο Καΐρου στην Αίγυπτο και καλύπτει έκταση περίπου 70 χιλιάδων στρεμμάτων. Συνορεύει με το Νέο Κάιρο και την Νέα Ηλιούπολη, ιδρύθηκε με προεδρικό διάταγμα το 1995 σαν προέκταση του Καΐρου. Η κατοικημένη έκταση της πόλης καταλαμβάνει έκταση 11,900 στρεμμάτων.

Η πόλη βρίσκεται πάνω στον αυτοκινητόδρομο από Κάιρο προς Ισμαηλία.
Αΐδα Γιέσπικα

Η Αΐδα Γιέσπικα ("Aída Yéspica") ισπανική : [aˈiða ˈʝespika], γεννημένη στις 15 Ιουλίου 1982 στο Μπαρκισιμέτο, είναι βενεζουελανή τηλεοπτική προσωπικότητα, μοντέλο και πρώην διαγωνιζόμενη των καλλιστείων. 

Η καριέρα της Αΐδα Γιέσπικα άρχισε στο διαγωνισμό Μις Βενεζουέλα το 2002. Ως Μις Αμασόνας, αντιπροσώπευσε την πολιτεία του Αμασόνας. Αν και η Μαριάνχελ Ρουίς κέρδισε το διαγωνισμό, η Αΐδα Γιέσπικα έγινε η αγαπημένη ανάμεσα στον Τύπο. Το ύψος της (1,73 μ) και οι αναλογίες της 90 cm-60 cm-90 cm τράβηξαν την προσοχή.

Το 2003, η Γιέσπικα μετακόμισε στο Μιλάνο, Ιταλία, για να αρχίσει μια καριέρα στο μοντελισμό. Έγινε ένα μεγάλο αστέρι στην ιταλική επιχείρηση ψυχαγωγίας, κοσμώντας τα εξώφυλλα πολλών περιοδικών, συμπεριλαμβανομένων "GQ" και "Maxim". Η Γιέσπικα εμφανίζεται τακτικά στην τηλεόραση, κάνοντας φωτογραφήσεις διαφημίσεις μόδας είτε ως παρουσιάστρια.

Η Γιέσπικα έγινε ένα αστέρι του ριάλιτι σόου μέσω του "L'isola dei Famosi" (η ιταλική έκδοση του "Celebrity Survivor") και του "Supervivientes" (η ισπανική εκδοχή του "Survivor"). Άρχισε έπειτα να εργάζεται ως ηθοποιός, εμφανίζοντας στην τηλεοπτική ταινία "Domani è un'altra truffa".

Ήταν η πρωταγωνίστρια στην ταινία "UnderSense", ένα ταξίδι στο μυαλό της γυναίκας. Η Αΐδα απόλαυσε το έργο και έγινε επίσης η εκτελεστική παραγωγός.

Η Γιέσπικα έχει ζήσει στην Ισπανία από τον Απρίλιο του 2011.
Πρόεδρος της Βουλής των Ελλήνων

Ο Πρόεδρος της Βουλής των Ελλήνων είναι το τρίτο ανώτερο πολιτειακό αξίωμα της Ελληνικής Δημοκρατίας μετά τον Πρόεδρο της Δημοκρατίας και τον Πρόεδρο της Κυβέρνησης. Εκλέγεται από τη Βουλή των Ελλήνων και διευθύνει τις εργασίες του Σώματος. Εκπροσωπεί τη Βουλή σε διεθνείς κοινοβουλευτικούς οργανισμούς και στις διμερείς διακοινοβουλευτικές συναντήσεις και προΐσταται των υπηρεσιών της Βουλής και συντονίζει τις δραστηριότητές τους. 

Ο "Γενικός Γραμματέας" της Βουλής και ο "Ειδικός Γραμματέας" αποτελούν τους άμεσους συνεργάτες του Προέδρου και τον υποστηρίζουν στην εποπτεία των υπηρεσιών του Κοινοβουλίου.

Ο Πρόεδρος της Βουλής δεν αποτελεί μέλος της Κυβέρνησης της Ελλάδας.
Μπαουίτι

Η Μπαουίτι ή Ελ Μπαουίτι ("αραβικά : الباويطي") είναι πόλη της Αιγύπτου στο Κυβερνείο Γκίζας και ο μεγαλύτερος οικισμός, με 30.000 κατοίκους της Όασης Μπαχαρίγια. Απέχει 375 χλμ από το Κάιρο.

Η πόλη διαθέτει αρχαιολογικό μουσείο με πλήθος εκθέματα, ανάμεσα τους μούμιες ελληνορωμαϊκής εποχής. Μέσα στη πόλη έχουν βρεθεί τμήματα αρχαίου υδραγωγείου.
Undone – The Sweater Song

To "Undone – The Sweater Song" είναι το πρώτο single που βγήκε από το ντεμπούτο άλμπουμ των Weezer, "Weezer. Κυκλοφόρησε στις 24 Ιουνίου του 1994. Ο τραγουδιστής των Weezer, Rivers Cuomo είχε πει για το τραγούδι: Ο Cuomo επίσης δήλωσε ότι το κομμάτι του ήταν η προσπάθεια του να γράψει ένα "τραγούδι τύπου Velvet Underground" και αργότερα το ανέφερε σαν μια απρόσεκτη αντιγραφή του "Welcome Home (Sanitarium)" των Metallica. Στην αρχή του κομματιού μπορούμε να ακούσουμε τον μπασίστα Matt Sharp, τον φίλο του συγκροτήματος, Karl Koch και την δημιουργό του fan club των Weezer, Mykel Allan να συζητάνε για το πάρτι που θα πάνε μετά την ολοκλήρωση μιας συναυλίας. Το βίντεο κόστισε 60.000 δολάρια και είναι μια από τις πρώτες σκηνοθετικές προσπάθειες του γνωστού Spike Jonze (Στο μυαλό του Τζον Μάλκοβιτς, Δικός της, κ.α).
Επιγένης ο Σικυώνιος

Ο Επιγένης ο Σικυώνιος υπήρξε, σύμφωνα με την Σούδα, ο παλαιότερος "τραγωδιοποιός" - αρχαιότερος ακόμη και από τον Θέσπη "(Θέσπις)" που κατά κανόνα αναφέρεται ως ο εφευρέτης της τραγωδίας (6ος π.Χ. αί.). 

Μπορούμε να εικάσουμε ότι ο Επιγένης ήταν από τους πρωτοπόρους εκείνους ποιητές που τόλμησαν να εισαγάγουν στους διθυράμβους, που ψαλλόταν προς τιμήν του Διονύσου, μύθους και ιστορίες και για άλλα μυθολογικά πρόσωπα. Οι καινοτομίες αυτές σίγουρα δεν γινόταν θετικά δεκτές πάντοτε από το κοινό. Έτσι, σύμφωνα με την Σούδα, όταν κάποτε παίχθηκε μια τραγωδία του Επιγένους αφιερωμένη στο θεό Διόνυσο, στην οποία όμως παρεμβάλλονταν μύθοι και για άλλους θεούς, "φωνάχτηκε" για πρώτη φορά από τους θεατές η φράση "Οὐδὲν πρὸς τὸν Διόνυσον [Αυτό δεν έχει καμιά σχέση με τον Διόνυσο]", που έμελλε να καταστεί παροιμιώδης και λεγόταν, όπως μας πληροφορεί ο παροιμιογράφος Ζηνόβιος, όταν κάποιος αγόρευε εκτός θέματος.

Από το έργο του Επιγένους δεν διασώθηκε κανένα απόσπασμα. Παλαιότερα ορισμένοι τον είχαν ταυτίσει με τον συνονόματο του Επιγένη, τον ποιητή της μέσης κωμωδίας.
Αλέξανδρος Ακριβάκης

Ο Αλέξανδρος Ακριβάκης (1944) είναι Έλληνας δικηγόρος και πολιτικός, ιδρυτικό στέλεχος του ΠΑΣΟΚ, με το οποίο διετέλεσε βουλευτής Βοιωτίας και υπουργός. Επίσης χρημάτισε, επί κυβέρνησης Ανδρέα Παπανδρέου, πρόεδρος της Ολυμπιακής Αεροπορίας και των θυγατρικών της εταιρειών Olympic Catering, Ολυμπιακή Αεροπλοΐα και Τουριστική.
Ιωάννης Αναστασίου

:Δεν πρέπει να συγχέεται με τον Giovanni d'Athanasi (1798–1854).

Ο Ιωάννης Αναστασίου ή Τζιοβάβι ντ Αναστάζι ("Giovanni Anastasi", "Giovanni d'Anastasi", "Jean d'Anastasy", "Ioannis Anastasiou" (1765 - 1860) ήταν Έλληνας έμπορος με έδρα του την Αίγυπτο.
WebGL

Το WebGL είναι ένα JavaScript API που χρησιμοποιείται για αναπαράσταση και απόδοση διαδραστικών 3D και 2D γραφικών σε οποιοδήποτε συμβατό web browser χωρίς την χρήση plug-ins.

Έχει ενσωματωθεί πλήρως σε όλα τα web πρότυπα του προγράμματος περιήγησης, επιτρέποντας στη GPU να κάνει χρήση της φυσικής, της επεξεργασίας εικόνας και κάποιων εφέ ως μέρος του καμβά ιστοσελίδας.

Τα στοιχεία του WebGL μπορούν να αναμιχθούν με άλλα στοιχεία HTML και με άλλα τμήματα της σελίδας ή του φόντου της σελίδας. Τα WebGL προγράμματα αποτελούνται από κώδικα γραμμένο σε JavaScript και από κώδικα (shader) που εκτελείται στην μονάδα επεξεργασίας γραφικών του υπολογιστή (GPU).

Έχει σχεδιαστεί και συντηρείται από το μη-κερδοσκοπικό Khronos Group.
Σουηδικό Πρωτάθλημα Κλειστού Στίβου

Το Σουηδικό Πρωτάθλημα Κλειστού Στίβου (σουηδ: "Svenska inomhusmasterskapen i friidrott") είναι το εθνικό πρωτάθλημα στον κλειστό στίβο της Σουηδίας, που διοργανώνεται από την Σουηδική Ομοσπονδία Στίβου.

Πραγματοποιείται κάθε χρόνο, κατά τις χειμερινές περιόδους και αναδεικνύει τους πρωταθλητές Σουηδίας στα αγωνίσματα ανδρών και γυναικών. Διεξήχθη για πρώτη φορά το 1966 ως ανεπίσημη διοργάνωση και το 1984 ως επίσημη. Το πρωτάθλημα των συνθέτων αγωνισμάτων καθιερώθηκε το 1986 και αποτελεί μέρος του πρωταθλήματος. Συνολικά το κύριο μέρος του πρωταθλήματος έχει πραγματοποιηθεί πενήντα φορές και το πρωτάθλημα συνθέτων τριάντα φορές.
Βικτωριανή μόδα

Η Βικτωριανή μόδα είναι η μόδα που επικράτησε κατά τη βικτωριανή εποχή (1840-1900) επί βασιλείας της Αλεξαντρίνα Βικτωρίας στη Μ. Βρετανία . Αναφέρεται και ως "πένθιμη εποχή", καθότι το στυλιστικό ύφος της φέρει πένθιμη "χροιά" τόσο λόγω των χρωματικών συνδυασμών, όσο και των κοινωνικών συνθηκών που επικρατούσαν και επέβαλαν το πένθος.
Moulinex

Η Moulinex είναι μια γαλλική εταιρία μικρών οικιακών συσκευών για την κουζίνα. Ιδρύθηκε το 1937 από τον "Jean Mantelet". Το 1951, η εταιρεία επεκτείνει τη γραμμή της σε χειροκίνητα εργαλεία για να συμπεριλάβει καρυοθραύστες, μύλους πιπεριού, και άλλες συσκευές. Το 1969 η Moulinex ήταν εισηγμένη στο γαλλικό χρηματιστήριο. Το 1991 πέθανε ο "Jean Mantelet". Το 2000 η εταιρία συγχωνεύεται με την El.Fi, ιταλική εταιρία στην οποία ανήκε η γερμανική εταιρία Brandt. Το 2001 γίνεται η πτώχευση της εταιρίας.
Βασίλειο της Βαλένθια

Το Βασίλειο της Βαλένθια (στα καταλανικά, "Regne de València") ήταν μεσαιωνικό βασίλειο που υπήρξε αρχικά στα πλαίσια του Στέμματος της Αραγώνας και στη συνέχεια ενταγμένο στην Ισπανική Μοναρχία και περιλάμβανε μεγάλο μέρος της σημερινής Βαλενθιανικής Κοινότητας. Η εποχή ακμής του τοποθετείται μεταξύ του 15ου και 16ου αιώνα, όταν η πρωτεύουσά του, Βαλένθια, ήταν ένα από τα ισχυρότερα οικονομικά και πολιτισμικά αστικά κέντρα της Μεσογείου. Μέχρι το 1609 φιλοξενούσε μεγάλο αριθμό μουσουλμάνων, που εκδιώθηκαν από τον Φίλιππο Γ΄. Σήμερα, ο βασιλιάς της Ισπανίας είναι κάτοχος του τίτλου του Βασιλιά της Βαλένθια.

Τεχνικά, το Βασίλειο υπήρξε όσον ίσχυαν οι επίσημοι νόμοι, τα λεγόμενα «Προνόμια της Βαλένθια» ("furs de València"), από το 1261 μέχρι το 1707 όταν και καταργήθηκαν με την κατάργηση των νόμων των πρώην εδαφών του Στέμματος της Αραγώνας από τον Φίλιππο Ε΄. Ωστόσο, ο τίτλος αυτός συνέχισε να χαρακτηρίζει τα εδάφη του πρώην βασιλείου μέχρι και τον 19ο αιώνα.
Ίαν Άντερσον

Ο Ίαν Άντερσον (, 10 Αυγούστου 1947) είναι Βρετανός τραγουδιστής και πολυοργανίστας, γνωστότερος ως ιδρυτικό μέλος του ροκ συγκροτήματος Jethro Tull. Κυκλοφόρησε το πρώτο του προσωπικό άλμπουμ το 1983, συνεχίζοντας την καριέρα του μέχρι σήμερα και κυκλοφορώντας το "Thick as a Brick 2", συνέχεια του κλασικού άλμπουμ των Jethro Tull, το 2012.
Ενρίκο Καρούζο

Ο Ενρίκο Καρούζο ("Enrico Caruso", 25 Φεβρουαρίου 1873 - 2 Αυγούστου 1921) ήταν Ιταλός τενόρος της Όπερας. Τραγούδησε με μεγάλη επιτυχία στις μεγάλες όπερες της Ευρώπης και της Αμερικής, ερμηνεύοντας ευρεία ποικιλία ρόλων από ιταλικές και γαλλικές όπερες, ρεπερτόριο που κυμαινόταν από λυρικό ως δραματικό. Ο Καρούζο πραγματοποίησε επίσης περίπου 290 ηχογραφήσεις από το 1902 έως το 1920. Όλες αυτές οι ηχογραφήσεις, οι οποίες καλύπτουν το μεγαλύτερο μέρος της καριέρας του, είναι διαθέσιμες σήμερα σε CD και ψηφιακές λήψεις.